Charles Wakefield Cadman
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Internasjonale klassiske komponister og verker 1900–1950
Charles Wakefield Cadman var en amerikansk organist, komponist og musikkritiker. Han er kjent som en av de aller første amerikanske komponister som ble interessert i amerikanske urfolks musikk og folklore.
Cadman ble født inn i en musikalsk familie og studerte klaver allerede i unge år med komponisten og fiolinisten Leo Oehmler (1867–1930), og dirigenten, komponisten og fiolinisten Luigi von Kunits (1870–1931) samt W.K. Steiver. Cadman jobbet til å begynne med i stålverkene i Pittsburgh, men fikk senere jobb som organist samme sted. I 1904 begynte han å komponere og i 1908 kunne man merke de første innslag av amerikanske urfolks musikk i hans temaer. Fra 1908 til 1910 var Cadman kritiker i Pittsburgh Dispatch. Fra 1909 til 1916 turnerte han rundt i Amerika og ga konserter sammen med Tsianina Redfeather Blackstone – en mezzosopran av Cherokee-bakgrunn.I 1912 komponerte han det som ble hans mest kjente komposisjon, From Land of the Sky Blue Water. Han komponerte også operaen Shanewis, den første opera som gikk to sesonger på rad på Metropolitan-operaen. I 1915 slo Cadman seg ned i Sør-California og startet samme år The Congress for the Encouragement of American Music. Han ble tidlig medlem av The American Society of Composers, Authors, and Publishers og ble tildelt doktorgraden i musikk ved to universiteter, University of Southern California og University of Denver.Cadman flyttet til Los Angeles i 1938 og de siste åtte årene av sitt liv konsentrerte han seg på å komponere symfoniske verk for San Francisco Symphony. I Sør-California oppkalte man en helligdag etter Cadman, nemlig 4. september kalt Cadman Day. Verk i utvalg Four Indian Songs (1909)  From the Land of the Sky Blue Water (1912) Klavertrio, op. 56 (1913)  The Thunderbird Suite, suite basert på musikalske temaer fra amerikansk urbefolkning (1914)  Strykekvartett (1917)  Shanewis, opera (1918)  The Garden of Mystery, opera (1925)  A Witch of Salem, opera (1926)  The sunset trail, opera (1928)  American suite (1937)  Sonate for violin og klaver (1937) Klaverkvintett i g-moll (1937)  Symfoni nr. 1 (1940)  Aurora Borealis, for klaver (1942)  Daoma, opera.  I tillegg komponerte Cadman operetter, korkantater, andre kammermusikkverk samt over 300 sanger. Les mer i Store norske leksikon musikk i USA folkemusikk kor